recursal/SuperWikiNEXT-32B huggingface dataset:
1. ↑
2. ↑  "The Great Ace Attorney Chronicles – Details, Release Date, Time and Price". July 26, 2021.

***Ace Attorney***  ialah francais permainan video pengembaraan dengan gaya permainan novel visual yang dibangunkan oleh Capcom. Dengan penceritaan yang dibuat seperti drama, ansuran pertama dalam siri ini, *Phoenix Wright: Ace Attorney*, telah dikeluarkan pada tahun 2001; sejak itu, lima lagi permainan siri utama, serta pelbagai spin-off, prekuel dan pembuatan semula definisi tinggi bagi platfirm permainan yang lebih baharu, telah terbit. Selain itu, siri ini telah diasas ke dalam bentuk media lain, siri tv aksi dan anime, dan telah diadaptasi ke dalam manga, CD drama, muzikal maupun drama pentas.

Pemain mengambil peranan pelbagai peguam attorney, termasuk di antaranya Phoenix Wright, mentornya Mia Fey, dan muridnya Apollo Justice dan Athena Cykes, yang menyiasat sesebuah kes dan membela anak guam mereka di mahkamah. Mereka bertekad mencari kebenaran dengan menyoal balas saksi dan mencari percanggahan antara keterangan dan bukti yang mereka berjaya kumpulkan ke hadapan hakim. Kesemua kes itu berlangsung maksimum tiga hari, dengan hakim menentukan keputusan berdasarkan bukti yang ditunjukkan oleh peguam bela dan pendakwa.

Walaupun versi asal Jepun permainan berlatarkan Jepun, penyetempatan siri ini kemudian dilencongkan ke Los Angeles, Amerika Syarikat, walaupun unsur saki-baki budaya Jepun masih ada. Dalam siri ranting *Ace Attorney Investigations*, pemain mengambil peranan sebagai pendakwa baharu, Miles Edgeworth dan dalam siri prekuel *The Great Ace Attorney Chronicles*, daripada moyang Phoenix Ryunosuke Naruhodo.

Siri ini diasaskan oleh penulis dan pengarah Jepun, Shu Takumi. Semestinya dia mahukan siri ini ditamatkan selepas permainan ketiga, tetapi diteruskan sebab perintah daripada Capcom. Pada siri keempat, *Ace Attorney Investigations: Miles Edgeworth* (2009); jawatan penulis Ace Attorney diberikan kepada Takeshi Yamazaki. Takumi sebagai penulis awal yang telah bersara kembali menulis dan mengarahkan beberapa tajuk spin-off kerana gesaan penyokong. Francais ini diakui sebagai salah satu daripada francais permainan video terbaik Capcom. Sehingga 30 Jun 2023, seluruh ansuran permainan siri ini telah terjual sebanyak 10 juta item di seluruh dunia.

1. ↑  Known in Japan as ***Gyakuten Saiban*** (Jepun: 逆転裁判, lit. *Turnabout Trial*)

1. ↑  "CapCom Game Series Sales". *Capcom.co.jp*. CapCom Co. Ltd. Dicapai pada 30 June 2020.
**3 Hari Untuk Selamanya** adalah sebuah filem Indonesia yang dirilis pada tahun 2007. Filem ini arahkan oleh Riri Riza dan diterbitkan oleh Mira Lesmana ini dibintangi oleh pelakon terkenal iaitu Nicholas Saputra dan Adinia Wirasti sebagai watak utama.

Pelakon
-------

* Nicholas Saputra Sebagai Yusuf
* Adinia Wirasti Sebagai Ambar
* Leray Osmani Sebagai Gerson
* A. Adi Kurdi Sebagai Endang
* Nidya Ayu Riandri Febrina Sebagai Adin
* Ringgo Agus Rahman Sebagai Edwina
* Tarzan Sebagai H. Satino

Sinopsis
--------

Filem ini mengisahkan tentang dua orang sepupu, iaitu Ambar (Adinia Wirasti) dan Yusuf (Nicholas Saputra) yang sedang menempuh perjalanan dari Jakarta ke Yogyakarta dengan kereta. Perjalanan yang seharusnya ditempuh dalam masa setengah hari menjadi tiga hari kerana beberapa hal. Kakak Ambar ingin menikah tiga hari lagi di Jogja. Masalahnya, ibu Ambar tidak per aya Yusuf membawa piring dan gelas tersebut dengan menggunakan kapal terbang takut kalau barang-barang tersebut pecah. Piring dan gelas itu digunakan sebagai tradisi setiap kali ada keluarga yang menikah.

Pautan Laur
-----------
**Tampan Tailor** ialah sebuah filem Indonesia tahun 2013 yang diarahkan oleh Guntur Soeharjanto dan diterbitkan oleh Sudiad. Filem ini dibintangi oleh Vino G. Bastian, Marsha Timothy dan Ringgo Agus Rahman.

Plot
----

Filem ini mengisahkan tentang kehidupan Topan dan anaknya, Bintang. Topan ialah seorang penjahit yang baru saja kehilangan isterinya dan nyaris kehilangan masa depan anaknya yang baru dikeluarkan dari sekolah kerana tidak membayar yuran. Tapi Topan tidak pernah hilang harapan, dengan bantuan sepupunya Darman, Topan mula bekerja untuk teruskan hidup. Bermula dari penjual tiket kereta, kuli bangunan dan stuntman. Semangat Topan yang luar biasa ini memikat hati Prita, seorang wanita penjaga kedai kecil di samping stesen kereta. Dengan bantuan Prita, akhirnya Topan kembali bangkit dan mengembalikan semula mimpinya.

Pelakon
-------

* Vino G. Bastian sebagai Topan
* Jefan Nathanio sebagai Bintang
* Marsha Timothy sebagai Prita
* Ringgo Agus Rahman sebagai Darman

Pautan luar
-----------

* Tampan Tailor di LayarFilm.Com

|  |  |
| --- | --- |
| Ikon tunas | Rencana berkenaan filem ini ialah rencana tunas. Anda boleh membantu Wikipedia dengan mengembangkannya. |

	+ l
	+ b
	+ s
Semangkuk granola.
**Granola** ialah sejenis hidangan sarapan dan makanan ringan terdiri daripada emping oat, kekacang, madu atau pemanis lain seperti gula perang, dan kadangkalanya bertih beras yang biasanya dibakar sampai garing dan berwarna coklat keemasan. Pada proses membakar, campuran dikacau untuk mengekalkan longgar sarapan sereal konsisten. Buah kering, seperti kismis dan kurma, dan manisan seperti coklat kadangkalanya juga ditambah. Penambahan biji rami ke dalam granola terutamanya sering digunakan untuk membantu pencernaan. Granola sering dimakan bercampur bersama yogurt, madu, buah-buahan segar (seperti pisang, strawberi atau beri biru), susu atau bijirin jenis lainnya. Ia juga berfungsi sebagai bahan hiasan untuk pelbagai pastri, pencuci mulut atau aiskrim.

Granola dibawa ketika aktiviti mendaki bukit, berkhemah, atau backpacking kerana ia berkhasiat, ringan, tinggi kalori, dan mudah disimpan (ciri sama untuk trail mix dan muesli). Sebagai makanan ringan, ia sering digabungkan dengan madu atau sirap jagung dan dipekatkan menjadi bar bentuk yang senang dibawa sebagai bekalan makan tengah hari, sewaktu mendaki, atau aktiviti luar yang lain.

Sejarah
-------

Iklan untuk granola jenama Kellog's bertarikh tahun 1893.
Granula pertama kali dihasilkan di Dansville, New York, oleh Dr. James Caleb Jackson di Sanitarium Jackson pada tahun 1863.[*perlu rujukan*] Sanitarium Jackson merupakan spa kesihatan terkenal yang beroperasi selewat awal abad ke-20 di lereng bukit yang menghadap Dansville. Ia juga dikenali sebagai*Our Home on the Hillside* ("Rumah Kita di Lereng Bukit"); oleh sebab itu syarikat yang dibentuk untuk menjual bijirin ciptaan Jackson dikenali sebagai Our Home Granula Company. Granula awal yang dihasilkan diperbuat daripada tepung Graham dan bersaiz seakan kacang sederhana besar. Sejenis bijirin yang sama turut dibangunkan oleh John Harvey Kellogg dan pada mulanya dikenali sebagai "Granula", namun ia diubah menjadi "Granola" untuk mengelakkan pertelingkahan undang-undang dengan Jackson.

Lihat juga
----------

* Muesli - makanan sarapan berasaskan emping oat mentah, buah-buahan dan kekacang

Rujukan
-------

* Klein, Joe (February 23, 1978), "A Social History of Granola", *Rolling Stone* (259): 40–44
* Bruce, Scott; Crawford, Bill (1995), *Cerealizing America: The Unsweetened Story of American Breakfast Cereal*, m/s. 8, 21, 243–246
Azzim Zahid Azim atau lebih dikenali sebagai Meri merupakan pengasas kepada baju melayu jenama Bulan Bintang.

Latar Belakang
--------------

Meri dilahirkan pada 29 Januari 1997, di Teluk Intan,Perak Darul Ridzuan. Beliau merupakan anak bongsu kepada pasangan Datuk Azim seorang pesara kerajaan dan Datin pesara pengetua sekolah. Beliau juga merupakan adik bongsu kepada pengasas Hausboom, Azri Zahir atau lebih dikenali sebagai John Lemon.

Meri mendapat pendidikan awal di Sekolah Berasrama Penuh Integrasi Gombak, Kuala Lumpur dan telah mendapat keputusan yang cemerlang di dalam Sijil Pelajaran Malaysia dengan meraih perolehan A dalam kesemua subjek.

Bulan Bintang
-------------

Jenama Bulan Bintang telah dibina olehnya sejak berusia 19 tahun pada tahun 2016 dengan berbekalkan ilmu dan pengalaman yang terhasil dari menjual baju T semasa zaman persekolahan

Pada diawal pembabitan jenama Bulan Bintang mereka hanya fokus kepada pakaian kurta dan mereka jadikan Luqman Podolski sebagai seorang model kurta pada tahun 2016. Kini mereka mampu membayar selebriti termuka seperti Sharnaaz Ahmad dan Shukri Yahaya sebelum Sharnaaz menarik diri 

Tahun 2023 adalah tahun yang terbaik buat Bulan Bintang apabila pertunjukan fesyen yang dianjurkan oleh Bulan Bintang berjaya tersenarai dalam The Malaysia Book of Records. Dengan bajet sebanyak RM2 juta, mereka berjaya mengadakan pertunjukan fesyen pada Februari 2023 yang diberikan nama 'Takes The Sky' dengan menggunakan 350 unit dron, paling banyak dalam sejarah Malaysia. 

Selang sebulan kemudian pada 4 Mac 2023, Bulan Bintang berjaya mengadakan satu konsert mega bertemakan muzik Islamik kontemporari dengan menampilkan beberapa artis terkemuka dari dalam dan luar negara antara yang terlibat seperti Datuk Seri Siti Nurhaliza, Dato' M. Nasir, Salammusik. Raihan feat Alif Satar & The Locos, Faizal Tahir dan penyanyi luar negara Sabyan dan penyanyi lagu dakwah dari Indonesia iaitu Opick.
Salah satu daripada kebanyakan pulau tidak berpenghuni di Filipina. Asia Tenggara Maritim terdiri daripada dua kepulauan terbesar di dunia yang terletak di antara Lautan Hindi, Laut China Selatan dan Pasifik Barat.
**Asia Tenggara Maritim** ialah rantau maritim Asia Tenggara (bertentangan dengan tanah besar Asia Tenggara) dan merangkumi negara-negara Brunei, Indonesia, Malaysia, Filipina, Singapura dan Timor Leste. Asia Tenggara Maritim kadang-kadang juga disebut sebagai **Asia Tenggara Kepulauan**. Istilah "Hindia Timur" abad ke-16 dan istilah abad ke-19 "Kepulauan Melayu" juga digunakan untuk merujuk kepada Asia Tenggara maritim. 

Di Indonesia dan Malaysia, istilah Jawa Lama "Nusantara" kadang-kadang digunakan sebagai sinonim bagi Asia Tenggara Maritim. Walau bagaimanapun, istilah ini bersifat nasionalis dan mempunyai sempadan yang berubah-ubah. Kelazimannya ia hanya merangkumi Semenanjung Melayu, Kepulauan Sunda, Maluku, dan Papua Barat kecuali Filipina dan Papua New Guinea.

Merangkumi keluasan beberapa ribu kilometer persegi, kawasan ini mempunyai sejumlah besar kepulauan dan menawarkan beberapa jenis dan biodiversiti flora dan fauna marin dan daratan terkaya di Bumi. 

Perbezaan demografi utama yang membezakan Asia Tenggara Maritim dengan tanah besar Asia Tenggara adalah penduduknya yang kebanyakannya berasal dari kumpulan Austronesia. Rantau ini mengandungi beberapa kawasan yang berpenduduk paling ramai di dunia : Jabodetabek, Metro Manila, Kuala Lumpur Raya dan Singapura; namun sebahagian besar pulau di rantau ini masih tidak didiami oleh manusia.

Rujukan
-------

1. ↑  Tarling, Nicholas (1999). *The Cambridge history of Southeast Asia, Volume 1, Part 1* (ed. 2nd). Cambridge University Press. m/s. 304. ISBN 978-0-521-66369-4.
2. ↑  Evers, Hans-Dieter (2016). "Nusantara: History of a Concept". *Journal of the Malaysian Branch of the Royal Asiatic Society*. **89** (1): 3–14. doi:10.1353/ras.2016.0004.
3. ↑  Gaynor, Jennifer L. (2007). "Maritime Ideologies and Ethnic Anomalies". Dalam Bentley, Jerry H.; Bridenthal, Renate; Wigen, Kären (penyunting). *Seascapes: Maritime Histories, Littoral Cultures, and Transoceanic Exchanges*. University of Hawaii Press. m/s. 59–65. ISBN 9780824830274.

Pautan luar
-----------

* Seni Pulau Asia Tenggara, katalog pameran teks penuh dari The Metropolitan Museum of Art
Building
**Sekolah Tinggi Perancis Anna Kyiv** (Perancis: *Lycée Français Anne de Kiev*code: fr is deprecated ) ialah sebuah sekolah harian antarabangsa awam Perancis di Kyiv, Ukraine. Ia menawarkan pendidikan dari peringkat bimbingan kanak-kanak hingga gred 12. Ia dihubungkan dengan Kementerian Luar Negeri Perancis yang telah diluluskan oleh Agensi Pengajaran Luar Negara Perancis (AEFE) dan diselaraskan oleh pihak berkuasa Perancis.

Sejarah
-------

Sekolah ini ditubuhkan pada 1994 sebagai Prasekolah Anna Kyiv (Perancis: *Petite école Anne de Kiev*code: fr is deprecated ). Pada 2005 ia dinamakan sebagai Sekolah Menengah Rendah Anna Kyiv (Perancis: *Collége Anne de Kiev*code: fr is deprecated ) sejak ia memperoleh taraf *collége* (sekolah menengah rendah di Perancis). Pada 2010 namanya bertukar kepada yang terkini, selepas memperoleh taraf *lycée* (sekolah menengah atas di Perancis).

Rujukan
-------

1. ↑
2. ↑  AEFE Lycée français Anne-de-Kiev. Structure pédagogique (dalam bahasa Perancis)
3. ↑  "Un peu d’histoire" (Archive). Lycée Français Anne de Kiev. Retrieved on 3 May 2015. "21 rue Tchapaeva 01030 Kiev"

Pautan luar
-----------

* flagPortal Perancis

|  |  |
| --- | --- |
|  | Wikimedia Commons mempunyai media berkaitan ***Sekolah Tinggi Anna Kyiv*** |

* (dalam bahasa Perancis) Lycée Français Anne de Kiev

| * l
* b
* s
Sekolah antarabangsa di Ukraine |
| --- |
| Kyiv | 
* Sekolah Jerman Kyiv
* Sekolah Tinggi Anna Kyiv
* Sekolah Antarabangsa Kyiv
* Akademi Kristian Kyiv
* Sekolah Antarabangsa Meridian
* Sekolah Pechersk Antarabangsa

 |
| Odesa | 
* Sekolah Antarabangsa Perancis Odesa

 |

Templat:Sekolah Perancis di Eropah Timur dan Tengah




  

Templat:Ukraine-school-stub
Pertama sekali Dunia kita telah dijangkiti penyakit TikTok Salah satunya ialan "LEE CHAWNIMA". **Pertubuhan Kerjasama dan Pembangunan Ekonomi** (OECD) (dalam bahasa Perancis: *Organisation de coopération et de développement économiques*) ialah satu pertubuhan antarabangsa 38 buah negara yang menerima prinsip demokrasi berperwakilan dan ekonomi pasaran bebas. Kebanyakan negara anggota OECD adalah negara kaya dan dianggap sebagai negara membangun.

Bermula pada tahun 1948 sebagai Organisasi bagi Kerjasama Ekonomi Eropah (OEEC) yang dipimpin oleh Robert Marjolin dari Perancis, organisasi ini bertujuan mentadbir Rancangan Marshall bagi penstrukturan semula Eropah selepas Perang Dunia Kedua. Selepas itu keanggotaannya diperluaskan kepada negara bukan Eropah. Pada tahun 1961, organisasi ini diperbaharui sebagai Organisasi Kerjasama dan Pembangunan Ekonomi oleh Konvensyen Organisasi Kerjasama dan Pembangunan Ekonomi.

Ibu pejabat OECD terletak di Château de la Muette di Paris.

Negara ahli
-----------

Ketika ini terdapat 30 ahli penuh OECD.

Negara pengasas (1961):

* Austria
* Belgium
* Kanada
* Denmark
* Perancis
* Jerman
* Yunani
* Iceland
* Republik Ireland
* Itali
* Luxembourg
* Belanda
* Norway
* Portugal
* Sepanyol
* Sweden
* Switzerland
* Turki
* United Kingdom
* Amerika Syarikat

Menyertai kemudian (mengikut tahun masuk):

* Jepun (1964)
* Finland (1969)
* Australia (1971)
* New Zealand (1973)
* Mexico (1994)
* Republik Czech (1995)
* Korea Selatan (1996)
* Hungary (1996)
* Poland (1996)
* Slovakia (2000)
* Chile (2010)
* Slovenia (2010)
* Israel (2010)
* Colombia (2020)
* Costa Rica (2021)

Rujukan
-------
**Raja Perempuan Muzwin binti Almarhum Raja Ariff Shah** (1 Mac 1929 - 6 Oktober 2011) merupakan Raja 
Perempuan Perak Darul Ridzuan dari 5 Januari 1963 sehingga 31 Januari 1984. Hasil perkahwinan baginda dengan Sultan Idris Al-Mutawakil Alallahi Shah, baginda berdua dikurniakan dengan 2 orang putera dan 3 orang puteri. Baginda mangkat pada 6 Oktober 2011 dan disemadikan di Makam Diraja Bukit Chandan pada 7 Oktober 2011.

Pendidikan
----------

Raja Muzwin mendapat pendidikan awal di Sekolah Inggeris Methodist, Ipoh, Perak bermula pada tahun 1936 hingga 1941.

Salasilah
---------

Baginda merupakan kerabat diraja perak dari sebelah ayahandanya iaitu Raja Ariff Shah Ibni Raja Kecil Sulong Harun Al-Rashid. Ayahandanya ialah sepupu Sultan Idris Shah II dan adinda kepada Sultan Iskandar Shah. 

Bondanya Che’ Puan Azizah binti Abdullah merupakan seorang mualaf berketurunan Cina Peranakan.

Perkahwinan
-----------

Perkahwinan baginda dengan Almarhum Sultan Idris Shah II dikurniakan 2 orang putera dan 3 orang puteri iaitu Duli Yang Teramat Mulia Raja Puan Besar Raja Nazhatul Shima (Dahulunya bergelar Raja Puan Mahkota Perak), Duli Yang Amat Mulia Raja Iskandar Dzurkarnain, Raja Di-Hilir Perak, Duli Yang Maha Mulia Raja Zarith Sofia (Permaisuri Johor), YAM Raja Jamil Ariffin Shah dan YAM Raja Radziatul Zahar.

Sikap
-----

Raja Perempuan Muzwin dikenal sebagai seorang yang berfikiran terbuka dan sentiasa rendah diri di dalam kehidupan. Baginda juga mempunyai kelebihan yang tersendiri kerana pandai berbahasa Kantonis dan Hokkien, iaitu kedua-dua dialek bahasa ibunda komuniti Tionghua utama di Malaysia.

Mangkat
-------

Pada 6 Oktober 2011, baginda mangkat pada 4:20 petang semasa dirawat di Institut Jantung Negara (IJN), Kuala Lumpur. Jenazah baginda dibawa pulang ke Istana Riswin di Jalan Sultan Azlan Shah, Ipoh pada sebelah malamnya sebelum disembahyangkan di Masjid Ubudiah dan disemadikan di sebelah makam Sultan Idris Shah II pada petang keesokan harinya.

Lihat juga
----------

* Shukuri's Blog:Raja Perempuan Perak

Rujukan
-------

1. ↑  [ "
Raja Perempuan Perak Raja Muzwin mangkat
". Utusan Malaysia Online, 8 Oktober 2011.]
Yang Teramat Mulia **Raja Dato' Seri Yong Sofia binti Almarhum Sultan Azlan Muhibbuddin Shah Al-Maghfur-Lah** (dilahirkan pada (1961-06-24)24 Jun 1961) ialah anakanda kelima baginda dan puteri bongsu kepada Sultan Azlan Shah, Sultan Perak ke-34 bersama isterinya, Tuanku Bainun.

Kehidupan Awal dan Pendididkan
------------------------------

Raja Yong Sofia dilahirkan di Pulau Pinang, merupakan puteri bongsu Sultan Azlan dan mempunyai lima orang adik beradik. Adik beradiknya termasuklah Raja Nazrin Shah (Sultan Perak ke-35), Raja Azureen, Raja Ashman Shah dan Raja Eleena.

Raja Yong Sofia memperolehi Ijazah Sarjana dalam bidang Pentadbiran daripada Universiti Antarabangsa, London, England.

Kerjaya dan Minat
-----------------

Raja Yong Sofia kini berkhidmat di Bank Bumiputra-Commerce Berhad. 

Beliau juga sering dilihat menyertai acara-acara larian amal.

Penaung
-------

Yang Teramat Mulia telah dilantik menjadi pemegang amanah untuk Yayasan Sultan Azlan Shah (YSAS) bersama beberapa lagi individu termasuklah saudara kerabat naungan, Sultan Dr. Nazrin Muizzuddin Shah yang dilantik sebagai pengerusi bersama YTM Raja Dato' Sri Azureen Sultan Azlan Shah, YTM Raja Dato' Sri Eleena Sultan Azlan Shah, Y. Bhg Tan Sri Dato' Sri Mohd Zahidi, Y. Bhg. Tan Sri Prof. Dato' Sri Visuvanathan Sinnadurai, Y. Bhg. Dato' Wan Mohamed Yaacob dan Y. Bhg Dato' Sri Ismail.activity pebangunan dalam negeri pernigaan Almarhum dan orang kaya perak Sharikat Sharikat amal dlm usaha untuk rakyat jelata khususnya negeri Perak.

Kehidupan Peribadi
------------------

Raja Yong Sofia telah berkahwin dengan Yang Mulia Tunku Dato' Seri Kamel bin Tunku Rijaludin yang juga merupakan cicit kepada Sultan Perak, Sultan Idris Shah I. Tunku Kamil juga merupakan dua pupu kepada Sultan Azlan Shah. Raja Yong Sofia dan Tunku Kamil telah melangsungkan perkahwinan mereka di Kuala Kangsar pada 5 Disember 1987. Mereka mempunyai tiga orang anak:-

* Yang Mulia Tunku Aznal Shahabudin bin Tunku Dato' Seri Kamel Shahabudin
* Yang Mulia Tunku Amira Shahabudin binti Tunku Dato' Seri Kamel Shahabudin
* Yang Mulia Tunku Maisara Shahabudin binti Tunku Dato' Seri Kamel Shahabudin

Darjah kebesaran, terasul dan gelaran
-------------------------------------

Raja Yong Sofia telah dikurniakan:

* Darjah Kerabat Azlanii Kelas Kedua (D.K.A. II)
* Darjah Seri Paduka Cura Si Manja Kini (S.P.C.M. 19.4.1989) - **Dato' Seri**

Gelaran penuh YTM Raja Yong Sofia ialah:

**Yang Teramat Mulia Raja Dato' Seri Yong Sofia binti Almarhum Sultan Azlan Muhibbuddin Shah Al-Maghfur-Lah, D.K.A. (II), S.P.C.M.**

Rujukan
-------

1. ↑
2. ↑  Blazing trails in halls of Academia
3. ↑
4. ↑
5. ↑  "Sistem Protokol". Perak State Secretariat. Diarkibkan daripada yang asal pada 2014-06-01. Dicapai pada 29 February 2012.
**Cinta Beruang** merupakan sebuah filem yang ditayangkan pada 11 Oktober 2012 di Malaysia. Filem ini juga dilakukan dalam dua versi iaitu Melayu dan India serta dibintang oleh Nabil Ahmad, Jue Aziz, Sathiya, Angeline Tan, Khatijah Tan, Tauke Jambu, Ropie Cecupak dan Mat Over.

Sinopsis
--------

Cinta Beruang mengisahkan ibu kota Kuala Lumpur digemparkan berita seekor beruang terlepas dari sangkar jagaan dua penjaga Zoo Negara, Nabu dan kawannya. Bagi menyelamatkan keadaan, Nabu membuat satu tindakan yang melampaui batas pemikiran iaitu mengenakan sut beruang bagi menyelamatkan kerjayanya dengan menyamar menjadi beruang. Taktik menjadi apabila tidak seorang pekerja Zoo Negara perasan akan ketiadaan beruang. Bagaimanapun, konflik berlaku apabila Nabu ditugaskan mencari beruang yang hilang, pada masa sama, dia terpaksa menyamar menjadi binatang itu. Nabu sebelum itu didesak keluarga mencari kerja supaya boleh berkahwin dengan Liza (Jue Aziz).

Pelakon
-------

* Nabil Ahmad sebagai Nabu
* Jue Aziz sebagai Liza
* Sathiya
* Angeline Tan
* Khatijah Tan
* Tauke Jambu
* Ropie Cecupak
* Mat Over

Lihat juga
----------

* Filem Malaysia tahun 2012

Rujukan
-------

1. ↑   21 Oktober 2012. Cinta Beruang tangkap muat - Hiburan. Kosmo Online.

Pautan luar
-----------

* Cinta Beruang
* Cinta beruang (2012)  
1h 30min | Comedy | 11 October 2012 (Malaysia)
**Sekolah Menengah Kebangsaan Tun Abang Hj Openg** atau nama ringkasnya *SMK Tun Abang Hj Openg*, merupakan sebuah Sekolah menengah kebangsaan yang terletak di Jalan Demak, Petra Jaya,.

Pada 2009, Sekolah Menengah Kebangsaan Tun Abang Hj Openg memiliki 687 orang pelajar lelaki dan 854 orang pelajar perempuan, menjadikan jumlah keseluruhan murid seramai 1541 orang. Ia mempunyai seramai 103 orang guru.2009

Sejarah
-------

Yang di-Pertua Negeri Sarawak yang pertama, Tun Abang Haji Openg Abang Sapiee.
SMK Tun Abang Haji Openg dikenali dengan nama asalnya Across River Secondary School yang kemudiannya ditukarkan kepada nama sekarang sempena nama Gabenor Pertama Sarawak iaitu Yang Terutama Tun Abang Haji Openg Bin Abang Sapiee. Pembukaan rasmi sekolah ini disempurnakan oleh YAB Datuk Haji Abdul Rahman Yaakub iaitu Ketua Menteri Sarawak yang ke-3 pada 6 November 1970. Tapak asal sekolah ini terletak berhadapan dengan bangunan lama Dewan Undangan Negeri Sarawak Pengetua pertama yang memimpin sekolah ini ialah Encik Mathew Mark.

Setelah beroperasi selama 25 tahun di Jalan Siol, SMK Tun Abang Haji Openg berpindah ke premis sekarang di Jalan Demak pada 17 Ogos 1994 yang ketika itu di bawah kepimpinan Encik Ahmad Bin Haji Hamdan, pengetua yang ke-11. Di lokasi sekarang yang seluas 10.1 hektar, terbinanya bangunan yang tersergam indah. Sehingga kini 13 orang pengetua telah memimpin sekolah ini.  Bilangan pelajar seramai 1348 orang  pada tahun 2012 dengan tenaga pengajar seramai 97 orang dan dibantu oleh 23 orang staf sokongan. 

Pada tahun 2007 sehingga 2016, Sekolah Seni Kuching menumpang di SMK Tun Abang Haji Openg sehingga ke hari ini. Bilangan pelajar asrama semakin sedikit bagi memberi laluan kepada pelajar Sekolah Seni Kuching yang berstatus berasrama penuh.[*perlu rujukan*]

Pencapaian
----------

Alamat
------

Sekolah Menengah Kebangsaan Tun Abang Hj Openg
Jalan Demak, Petra Jaya,
93050, Kuching
Sarawak, Malaysia
Telefon = 6082447540
Faks = 6082443978

Pautan luar
-----------

* Laman Media Rasmi SMK Tun Abang Hj Openg
**Maklumat** (Jawi: ‏معلومة‎code: ms is deprecated ‎ serapan bahasa Arab terbitan kata kerja عَلِمَcode: ar is deprecated  *`alima* "mengetahui" seakar "ilmu", "ulama" dan "alamat") atau **informasi** merupakan hasil daripada pemprosesan, pengumpulan dan penganalisaan data yang dapat menambah pengetahuan kepada penerima maklumat. Secara ringkas, maklumat merupakan konteks apabila data digunakan.

Konsep
------

Secara lebih teknikal, maklumat boleh dianggap sebagai penyelesaian kepada ketidakpastian; ia menjawab soalan "Apakah entiti" dan oleh itu anda harus mempunyai bukti bergambar untuk anda membuktikan setiap elemen yang bercanggah dalam hal ini ia boleh digunakan sebagai penyokong yang relevan dan rasional untuk menentukan kedua-dua intipati dan sifat ciri-cirinya bagaimana maklumat itu terbentuk atau maklumat daripada sumber yang tidak boleh dipercayai. 

Justeru sebagai sebuah konsep berfungsi menolak setiap elemen-elemen tidak dapat berfungsi di dalam tiap-tiap informasi ataupun maklumat mempunyai makna yang berbeza dalam konteks yang berbeza oleh itu konsep menjadi sinonim dengan pengertian kekangan, komunikasi, kawalan, data, bentuk, pendidikan, pengetahuan, makna, pemahaman, rangsangan mental, pola, persepsi, proposisi, perwakilan, dan entropi.

Rujukan
-------

1. ↑  Abd. Rauf Dato' Haji Hassan; Abdul Halim Salleh; Khairul Amin Mohd Zain (2005). *Kamus Bahasa Melayu-Bahasa Arab Bahasa Arab-Bahasa Melayu*. Shah Alam: Oxford Fajar. m/s. 255. ISBN 967-65-7321-3.
**Nikah, Cerai, Rujuk** ialah sebuah siri drama televisyen Malaysia tahun 2022. Dibintangi oleh Halim Radzi, Shaza Bae, Dynas Mokhtar, Eizlan Yusof, Noorkhiriah dan Zarul Umbrella. Siri drama ini memulakan tayangan perdana di Astro Ria bermula 26 Disember 2022 menggantikan Sepi Tanpa Cinta.

Sinopsis
--------

Mengisahkan dugaan alam perkahwinan tiga pasangan - Dr. Alia (Dynas Mokhtar) dan Hisyam (Eizlan Yusof), Hanna (Shaza Bae) dan Adam (Halim Radzi) serta Sumaiyyah (Noorkhiriah) dan Azlan (Zarul Umbrella).

Sumaiyyah, seorang suri rumah yang menjaga suami dan seorang anak, di mata kawan-kawannya, seorang ibu dan isteri yang sempurna, hakikatnya berhadapan dengan kisah kecurangan suaminya, Azlan yang jelas terlihat sehingga Sumaiyyah menjadi lali dengan kelakuannya.

Hanna Zulaikha dan Adam Hafiz merupakan pasangan bahagia di mata kasar orang sekeliling, walaupun hakikatnya tidak kerana Hanna mempunyai seorang ibu mertua yang mengongkong anaknya dan keluarga Adam juga tidak menyukai Hanna.

Hanna dan Sumaiyyah akhirnya bertemu dengan seorang kaunselor iaitu Dr. Alia yang sering dijadikan contoh kepada pasangan muda yang baru berkahwin. Namun apa yang orang lain tidak tahu, Dr. Alia juga sedang berhadapan dengan masalah bersama suaminya, Hisyam.

Dr. Alia mendapat tahu dia dimadukan tanpa pengetahuan selepas 20 tahun berkahwin. Dimadukan dengan Fatin, iaitu salah seorang pekerja di syarikat Hisyam, tetapi Dr. Alia mengambil keputusan untuk berpura-pura seolah-olah tiada apa-apa yang berlaku.

Pelakon
-------

* Halim Radzi sebagai Adam
* Shaza Bae sebagai Hanna
* Noorkhiriah sebagai Sumaiyyah
* Amanda Amry sebagai Marsha
* Dynas Mokhtar sebagai Dr. Alia
* Eizlan Yusof sebagai Hisyam
* Zarul Umbrella sebagai Azlan
* Alif Hadi sebagai Hakimi
* Mimi Ernida sebagai Fatin
* Salina Saibi sebagai Nadia
* Nasz Sally sebagai Rozie
* Mimie Ara sebagai Zana

Rujukan
-------

1. ↑  Drama Nikah Cerai Rujuk mcentralmy. Dicapai pada 2 April 2023.
2. ↑  "Nikah, Cerai, Rujuk". *Honeybie.com*.
**Wilhelm Meisel** (4 November 1891 – 7 September 1974) ialah seorang Laksamana dalam Kriegsmarine Jerman Nazi semasa Perang Dunia II dan penerima pingat Knight Cross of the Iron Cross.

Meisel menyertai Tentera Laut sebagai pegawai kadet kanan pada tahun 1913. Semasa Perang Dunia Pertama beliau berkhidmat atas kruiser tempur SMS *Moltke*, kruiser ringan SMS *Stralsund* dan SMS *Möwe*. Beliau kemudian berkhidmat sebagai pegawai staf di bot Torpedo dan telah ditahan di Scapa Flow. Selepas melubang tenggelamkan Armada Laut Lepas beliau telah ditahan sebagai tawanan perang oleh pihak British dan dihantar pulang pada 1921.

Semasa tahun 1920an Meisel memerintah flotila bot torpedo dan memegang beberapa jawatan staf dan memerintah Kruiser Jerman *Karlsruhe* pada 1929.

Semasa Perang Dunia II Meisel memerintah flotila kapal pembinasa dalam pencerobohan Poland tahun 1939 dan telah menjadi pemerintah kruiser berat Admiral Hipper pada 1940. Beliau telah dilantik Ketua Staf Markas Kumpulan Tentera Laut Barat pada November 1942 dan Ketua Staf Tentera Laut Jerman dari 21 Februari 1943 hingga perang berakhir pada Mei 1945.
Contoh dompet bitcoin yang boleh dicetak kertas yang terdiri daripada satu alamat bitcoin untuk menerima dan kunci peribadi yang sesuai untuk perbelanjaan.
**Dompet mata wang kripto** ialah peranti, medium fizik, program atau perkhidmatan yang menyimpan kunci awam dan / atau peribadi dan dapat digunakan untuk mengesan pemilikan, penerimaan atau perbelanjaan mata wang kripto. Mata wang kripto itu sendiri tidak ada di dalam dompet. Sekiranya bitcoin dan mata wang kripto berasal daripadanya, cria disimpan dan diselenggara dengan baik dalam lejar diedarkan yang tersedia untuk umum yang disebut *blok rantai*.

Rujukan
-------

1. ↑  Alifsamad, Alifsamad (15 December 2017). "How to send bitcoin to a hardware wallet (url=". *Yahoo! Finance*.
2. ↑  Divine, John (1 February 2019). "What's the Best Bitcoin Wallet?". *U.S. News & World Report*. Dicapai pada 12 March 2019.
3. 1 2  Antonopoulos, Andreas (12 July 2017). *Mastering Bitcoin: Programming the Open Blockchain*. O'Reilly Media, Inc. ISBN 9781491954386. Dicapai pada 14 September 2017.
Bagi drama adaptasi novel ini, lihat Utusan Cinta Buat Adam (drama).

***Utusan Cinta Buat Adam*** ialah novel 2017 oleh penulis novel Malaysia, Myra Ameer. Novel ini diterbitkan pada Disember 2017 oleh Karya Seni. Ia telah diadaptasikan sebagai sebuah siri drama oleh TV3 pada 2019.

Sinopsis
--------

Sibuk mengejar cita-cita, di usia awal tiga puluhan, Aireen masih menyendiri lagi. Puan Azra asyik mendesak tetapi jawapan Aireen tersangatlah mudah. Jodohnya masih tersesat entah di mana dan dia hanya menginginkan lelaki kaki masjid untuk dijadikan suami. Adam Firdaus, umurnya juga sudah di ambang pertengahan tiga puluhan. Tapi Adam kata sekiranya ada perempuan yang berani melamarnya, dia akan terima. Tiga kali ternampak Adam di Masjid Besar Kuantan, Aireen sudah terjatuh suka tetapi masalahnya, dia tidak kenal siapa gerangan orangnya. Sebaik mengetahui Adam adalah anak kenalan ibu saudaranya, Aireen langsung menyuruh ibu saudaranya mengirimkan utusan melamar Adam untuk dijadikan teman sehidup semati.

"Ermmm… Bakal isteri Adam tu macam mana orangnya?" – ADAM. "Kata tak kesah?" – HAJAH ROSNAH

"Memanglah tak kesah tapi mak dengan Ina buat Adam tertanya-tanya. Buruk sangat ke rupa dia?" – ADAM. Begitulah kisah Adam dan Aireen. Kisah encik pensyarah dan seorang doktor bedah. Biar tak pernah bercinta tetapi perkahwinan mereka bahagia disulami gurau dan tawa.

"Dia tu patient Aireen." – AIREEN. "Kacaknya patient. Tak terpikat ke?" – ADAM. "Abang nak suruh Aireen pikat dia ke?" – AIREEN. "Yalah, orang tu Tengku. Abang ni siapalah kan dan apalah yang ada?" – ADAM. "Abang tu suami Aireen. Dia tu yang bukan sesiapa." – AIREEN

Kata orang, kalau sayang setinggi langit pasti dugaannya akan sedalam lautan. Ketika sedang melakar bahagia, kasih sayang Adam dan Aireen teruji hebat. "Allah menguji kerana Dia tahu kita mampu melaluinya. Kerana Dia tahu kita kuat. Tapi kenapa terlalu cepat sayang mengalah? Sayang tak percayakan ketentuan Dia?" – ADAM

"Jika Hawa diciptakan untuk Nabinya Adam, maka abang, Adam Firdaus telah diciptakan untuk Aireen walaupun mungkin untuk seketika. Aireen tak pernah ragu akan kekuasaan dan kebesaran Dia kerana Aireen juga adalah makhluk ciptaan-Nya. Makhluk yang tak pernah sempurna. Dan, Aireen dah reda dengan kekurangan Aireen, abang." – AIREEN

Bagaimana dengan cinta Adam pada saat Aireen melepaskan Adam pergi mencari cinta yang mampu membahagiakannya? Adakah mampu Aireen melepaskan Adam pergi sedangkan hatinya milik Adam seorang?

Keluaran dan legasi
-------------------

Rencana utama: Utusan Cinta Buat Adam (drama)
*Utusan Cinta Buat Adam* dikeluarkan pada 2017 oleh Karya Seni. Pada tahun 2019, novel ini telah diadaptasikan ke siaran TV melalui drama waktu perdana di Slot Akasia bermula 3 Julai 2019 di TV3, dibintangi oleh Kamal Adli, Puteri Aishah dan Sharifah Sakinah.

Rujukan
-------

1. ↑  Utusan Cinta Buat Adam by Myra Ameer Goodreads. Dicapai pada 2 Mac 2018.
2. ↑  Ending Utusan Cinta Buat Adam.. Hot FM (9 Ogos 2019). Dicapai pada 10 Ogos 2019.
**Jawi** merupakan sebuah Desa yang terletak dalam (*daerah*) kecamatan Kinal, Kabupaten Kaur, Provinsi Bengkulu, Indonesia. Desa Jawi didirikan berdasarkan Perda Nomor 43 Tahun 2005 tanggal 5 Maret 2005. Yang sebelumnya termasuk kewilayah Desa Gedung Wani yang dimekarkan pada tahun 2005. Nama Desa Jawi berasal dari nama sebuah pohon yang tumbuh di pinggir Sungai air Kinal (Ayik Kinal) dikenal juga **Lubuk Jawi**. Pohon tersebut sangat besar dan rimbun oleh orang tua-tua dahulu dinamakan pohon Jawi dan itulah asal mula nama Jawi sehingga menjadi sebuah Desa. Meskipun Desa Jawi masih baru terbentuk menjadi namun berdasarkan sejarah dan cerita bahwa Nama Jawi lebih tua dengan Nama Gedung Wani. 

Nenek moyang Desa Jawi/Gedung Wani yaitu bermana **Nenek Puyang Mangkal Diwe** yang berasal dari Besemah/Pasemah yang diperkiran Bertransmigrasi ke desa ini pada abad ke-16 jika dilahat dari Silsilah Juray Tuwe. Dalam riwayat tidak ada data pasti Nenek Moyang Mangkal Diwe dari sumbay mana, namun jika dilahat dari persebaran orang-orang Besamah di Marga Kinal. Ada dua kemungkinan Bahwa Mangkal Diwe dari **Sumbay Semidang** dan **Sumbay Penjalang**. 

Puyang Mangkal Diwe memiliki peninggalan benda pusaka yang masih dijaga dan dirawat oleh Juray Tuwe sampai sekarang. Dalam kehidupan sosial mayarakat Desa Jawi menjujung tinggi dalam berkehidupan bermasyarakat, hal ini dibuktikan dengan gotong royang dalam acara pernikahan, Aqikah dan kematian sebagainya. Dalam kepecayaan masyarakat desa Jawi mayoritas bergama Islam yang tetap menjalankan adat, tradisi yang diajarkan oleh leluhur terdahulu, namun sudah berlandaskan ajaran agama islam sehingga tidak ada lagi unsur kesyirikan. 

Secara administratif wilayah Desa Jawi berbatasan: 

* Desa Gedung Wani sebelah Utara
* Desa Bunga Melur sebelah Selatan
* Perkebunan Desa Gedung Wani sebelah Barat
* Desa Pulau panggung kec. Luas. Sebelah Timur.

Adapun kepala Desa Jawi yang menjabat sebagai berikut.

1. Drs. Miliyan Haryadi (Careteker 2005)
2. Wisnandri ( 2006-2012)
3. Drs. Miliyan Haryadi (2012-2018)
4. Pjs. Yusdi Parman, Amd (2019)
5. Pjs. Selvy Handayani, S. Km (2020)
6. Pjs. Maryani (2021-2022)
7. Yendra Haito (2023-sekarang).

Poskod
------

Poskod yang digunakan di Jawi adalah 38962. Terdapat 14 buah desa di dalam daerah kecamatan Kinal.

Rujukan
-------

Wawancara. Jasni kasman: Sesepuh dusun. 11 Januari 2022. 15.20 Wib

Wawancara. Iduar Sumandri: Juray Tuwe/Laku adat. 11 Januari 2022. 10.20 Wib

Wawancara. Ridwan. Tokoh masyarakat desa jawi. 12 januari 2022. 09.50 Wib

Wawancara. Miliyan Haryadi. Matan kepala desa jawi. 12 Januari 2022. 14.00 Wib.

Pautan luar
-----------

* Kode POS Indonesia 2012 Diarkibkan 2017-09-30 di Wayback Machine
* Carian di Google
**Sekolah Menengah Jenis Kebangsaan Yu Hua** atau nama ringkasnya **SMJK Yu Hua**, merupakan sebuah Sekolah Menengah Jenis Kebangsaan (SMJK) yang terletak di Jalan Low Ti Kok, Kajang, Selangor, Malaysia. SMJK Yu Hua memiliki lebih daripada 3000 orang pelajar dan 200 orang guru dalam jumlah keseluruhan.

Sejarah
-------

SMJK Yu Hua mempunyai sejarah yang kaya dan bersemangat yang bermula sejak tahun 1910-an. Sebelum tahun 1917, sekolah ini adalah sebuah sekolah Cina yang sangat kecil bernama Boon Hua yang bercantum dengan Kelab Saudagar Jalan Utama, Kajang. Apabila bilangan murid bertambah, sekolah ini kemudiannya berpindah ke dua rumah kedai di No.2 & 4, Jalan Sulaiman dan secara rasmi menjadi sekolah bebas – bekas badan Sekolah Yu Hua. 

Apabila Boon Hua diasaskan secara rasmi, pengerusi pertamanya, Encik Low Ti Kok dan guru besar, Encik Tan Yi Hoh, memohon sebidang tanah sebagai tapak untuk bangunan sekolah tetap. Dengan bantuan ahli jawatankuasa yang tidak ternilai, bangunan sekolah baharu itu siap pada tahun 1918 di sepanjang Jalan Low Ti Kok; dan, kemudian dinamakan Sekolah Yu Hua. Bangunan baru itu telah diduduki pada tahun 1919.

Encik Low Ti Kok memegang jawatan sebagai pengerusi selama sepuluh tahun sehingga 1926, apabila, kerana kesihatan

Pencapaian
----------

Alamat
------

Sekolah Menengah Jenis Kebangsaan Yu Hua
Jalan Low Ti Kok
Selangor, Malaysia
Telefon = 387367514
Fax = 387368670

历届毕业歌
-----

1. 2009年加影育华国民型中学毕业歌《同样的梦》
2. 2011年加影育华国民型中学毕业歌《承诺再相见》
3. 2013年加影育华国民型中学毕业歌《梦想的羽翼》
4. 2015年年加影育华国民型中学毕业歌《牵系》
5. 2015年加影育华国民型中学毕业歌《育见》
6. 2017年加影育华国民型中学毕业歌《牵绊》
7. 2019年加影育华国民型中学毕业歌《忆》
8. 2020年加影育华国民型中学毕业歌《走》
9. 2021年加影育华国民型中学毕业歌《忆起》
10. 2022年年加影育华国民型中学毕业歌《十七‧待续》

Media Sosial Rasmi
------------------

### Facebook

Laman Facebook Sekolah Menengah Jenis Kebangsaan Yu Hua yang disahkan

* SMJK Yu Hua

### Instagram

Laman Instagram Sekolah Menengah Jenis Kebangsaan Yu Hua yang disahkan

* Sekolah Menengah Jenis Kebangsaan Yu Hua

Pautan luar
-----------

* Laman Facebook berkaitan Sekolah Menengah Jenis Kebangsaan Yu Hua bernama "我的育华家族"
* Laman Blog berkaitan Sekolah Menengah Jenis Kebangsaan bernama "我的育华家族"
**Wikivoyage** (, bahasa Inggeris: //) atau **Wikipelancongan** ialah laman panduan pelancongan untuk tujuan pelancongan dan topik pelancongan yang ditulis
oleh penulis sukarelawan. Nama Wikivoyage ialah campuran dari perkataan "Wiki" (sistem peranti mudah alih berasaskan Internet yang membenarkan perubahan dan penerusan teks oleh setiap pengguna) dan "Voyage ", perkataan bahasa Perancis untuk perjalanan, pelayaran, atau pelancongan.

Projek ini bermula sebagai sebuah garpu dari Wikitravel versi Jerman pada September 2006 dengan maksud untuk menghindari kepentingan komersial. Diasaskan oleh Persatuan Jerman Wikivoyage EV, dan diteruskan pada 10 Disember 2006. Kandungan yang diterbitkan di bawah lesen copyleft Creative Commons Attribution-ShareAlike.

Pada pertengahan 2012 majoriti komuniti Wikitravel bahasa Inggeris, termasuk sebahagian besar penyelia, berusaha untuk menyatukan komuniti Wikitravel dan Wikivoyage di bawah sebuah proyek bukan-komersial yang baru. Mereka mendekati Yayasan Wikimedia untuk menjelajahi keinginan mereka dalam penyimpanan data, yang berpandukan kejayaan cadangan panduan pelancongan yang dipersetujui oleh WMF pada Oktober 2012.

Rujukan
-------

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Wikivoyage*** |

* (Inggeris) Wikivoyage en
* Travel Guide on Wikimedia meta-wiki - Proposal for a Wikimedia Foundation travel guide on Wikimedia meta.

* Request for Comment/Travel Guide on Wikimedia meta-wiki - Request for Comments on the proposal, which garnered a lot of comments/discussion.

| * l
* b
* s
Projek-projek Yayasan Wikimedia |
| --- |
| Wikibooks (Wikijunior) · Wikimedia Commons · Wikinews · Wikipedia · Wikiquote · Wikisource · Wikispecies · Wikiversity · Wiktionary ·
Wikimania |
**Juvana 3: Perhitungan Terakhir** adalah sebuah filem aksi Malaysia 2016 yang diarahkan oleh Faisal Ishak. Filem ini akan ditayangkan di pawagam pada 29 September 2016

Sinopsis
--------

Merupakan kesinambungan dari sekuel terdahulu, Botak, Daim dan Ayam menyedari perjanjian mereka bertiga dengan Raja demi membebaskan Sara, ayah Botak dan adik-beradik Apek telah memakan diri. Terperangkap dalam permainan Raja, persahabatan mereka turut sekali lagi teruji apabila Raja dengan bijak memanipulasi dan melaga-lagakan mereka hingga masing-masing mencurigai antara satu sama lain. Dalam situasi yang semakin menghimpit, harapan Botak, Daim dan Ayam terletak pada rakan-rakan mereka yang lain untuk menyelamatkan mereka sebelum terlewat. Sebenarnya, Raja merupakan dalang di sebalik penculikan yang dilakukan kerana mahu membalas dendam terhadap mereka yang menjadi punca disumbat ke penjara serta merampas organisasi jenayah daripada Tok Jebat dan Tok Ki. Selain itu, Daim yang tidak dapat menerima kenyataan setelah kekasihnya, Sara yang mati akibat ditikam Tok Ki mengalami gangguan emosi.

Kemudian dia menjauhkan diri dari rakan-rakannya serta menganggap mereka sebagai musuh. Termakan dengan pujukan Raja, Daim telah memilih untuk bekerja dengannya. Manakala Botak dan Ayam pula terpaksa bersetuju untuk bekerja dengan Raja sebagai galang ganti kepada kebebasan dan keselamatan ayah Botak dan adik-beradik Apek. Terperangkap dalam permainan Raja, persahabatan mereka turut sekali lagi teruji apabila Raja dengan bijak memanipulasi dan melaga-lagakan mereka hingga mereka masing-masing mencurigai antara satu sama lain. Dalam situasi yang semakin menghimpit, harapan mereka hanya terletak pada rakan-rakan mereka yang lain.

Pelakon
-------

### Pelakon utama

* Johan As'ari sebagai Botak
* Zahiril Adzim sebagai Daim
* Adam Shah sebagai Ayam
* Hasnul Rahmat sebagai Cikgu Raja Khairul

### Pelakon pembantu

* Hafreez Adam sebagai Megat
* Nad Zainal sebagai Nabila
* Pekin Ibrahim Tok Ki
* Shera Aiyob sebagai Sara
* Riki Rikando sebagai Gajah
* Khairul Mohamed sebagai Komeng
* Muhammad Syafiq Ikmal sebagai Gaban
* Helmi Hakim sebagai Abe
* Rosli Sako sebagai Ayah Botak
* Amirul Aiman sebagai Lan
* Sweet Qismina sebagai Midah
* Eyka Farhana sebagai Nadia
* Azwan Kombos sebagai Dr Nazim
* Ruzzlan Abdullah Shah sebagai Din

### Penampilan khas

* Zaidi Omar sebagai Tok Jebat
* Sharnaaz Ahmad sebagai Lan Todak
* Puteri Chi Chi sebagai Lydia
* Aisya Hasnaa sebagai Yati

Rujukan
-------

Pautan luar
-----------
Untuk kegunaan lain, sila lihat Penaklukan (nyahkekaburan).
Potret *The Triumph of Victory* oleh Peter Paul Rubens
**Penaklukan** ialah satu tindakan ketenteraan yang menguasai atau menawan dengan kekerasan sesebuah negara.

Sejarah ketenteraan memberikan banyak contoh penaklukan: iaitu penaklukan Rom ke atas Britain, penaklukan Empayar Maurya ke atas Afghanistan dan kawasan yang luas di subbenua India, Penaklukan Empayar Aztek oleh Sepanyol dan pelbagai penaklukan oleh Muslim.

Penaklukan England oleh Norman memberikan contoh: ia dibina berdasarkan hubungan budaya, membawa kepada penguasaan kerajaan beraja England kepada kawalan Norman dan menabalkan William the Conqueror sebagai Raja England pada tahun 1066.

Penaklukan mungkin dikaitkan dalam beberapa cara dengan kolonialisme. England, sebagai contoh, mengalami fasa-fasa dan kawasan penjajahan dan penaklukan  Anglo-Saxon, Viking dan Franco-Norman.

Lihat juga
----------

|  |  |
| --- | --- |
|  | Cari ***conquest*** dalam Wikikamus bahasa Melayu, kamus bebas. |

* Perang pencerobohan, membincangkan larangan pasca-Perang Dunia Ke-2 terhadap perang penaklukan
* Pencerobohan tentera
* Hak penaklukan
* Kemenangan

Rujukan
-------

1. ↑  Miquelon, Dale. 1977. *Society and Conquest*. ISBN 0-7730-3132-4
2. ↑  
Day, David. 2008. *Conquest: How Societies Overwhelm Others*. ISBN 0-19-923934-7
N15 Taman Templer adalah kawasan pilihan raya bagi Dewan Negeri Selangor yang berada di bawah parlimen Selayang (kawasan persekutuan). Pusat Bandar daerah Gombak dan pusat bandar Selayang,Bandar Baru Selayang terletak di dalam DUN ini. Jangan dikelirukan dengan Taman Templer yang merupakan kawasan perumahan dalam DUN ini.

Penyandang DUN ini ialah Yang Berhormat Tuan Mohd Sany Hamzan dari PH-AMANAH. Beliau juga merupakan Ketua Pemuda AMANAH.

Sejarah Kawasan
---------------

Sejarah Wakil Rakyat
--------------------

| ADUN Taman Templer |
| --- |
| Penggal | Tahun | Ahli | Parti | Wakil |
| Ke-12 | 2008-2013 | Subahan Kamal | BN-UMNO | Pembangkang |
| Ke-13 | 2013-2018 | Zaidy Abdul Talib | PAS | Kerajaan |
| Ke-14 | 2018-2023 |
| Ke-14 | 2018-2023 | Mohd Sany Hamzan | PH-AMANAH |
| Ke-15 | 2023-kini | Anfaal Saari |

Keputusan Pilihan Raya
----------------------

Pentadbiran dan Kemudahan
-------------------------

DUN Taman Templer berada di bawah pentadbiran tanah daerah Gombak dan mukim Batu serta mukim Rawang. Kawasan lain di bawah mukim Batu ialah di bawah DUN Sungai Tua (kawasan negeri),DUN Bukit Lanjan (kawasan negeri) dan DUN Paya Jaras (kawasan negeri).Kawasan lain dalam mukim Rawang ialah di DUN Rawang (kawasan negeri) dan DUN Kuang (kawasan negeri).

  

### Pihak Berkuasa Tempatan

Kerajaan tempatan bagi DUN ini ialah Majlis Perbandaran Selayang yang telah dinaikkan taraf dari Majlis Daerah Gombak pada tahun 1997. 

* Zon 14
* Zon 15
* Zon 20

### Kemudahan Awam

Rujukan
-------
|  |
| --- |
| **Raja Permaisuri Agong** |
|  |
| Tengku Ampuan Hajah Afzan binti Tengku Muhammad |
| **Raja Permaisuri Agong ke-** | 7 |
| **Yang di-Pertuan Agong** | Sultan Haji Ahmad Shah Al-Musta’in Billah |
| **Negeri** | Pahang |
| **Kelahiran** | (1932-12-04)4 Disember 1932  Kuala Terengganu, Terengganu, Negeri-negeri Melayu Tidak Bersekutu, Malaya British |
| **Kemangkatan** | 29 Jun 1988(1988-06-29) (umur 55)  Istana Pahang, Kuala Lumpur |
| **Mula jawatan** | 26 April 1979 |
| **Tamat jawatan** | 25 April 1984 |
| **Penyandang terdahulu** | Tengku Zainab binti Tengku Muhammad Petra |
| **Penyandang kemudian** | Sultanah Zanariah binti Almarhum Tengku Ahmad |

**Tengku Ampuan Hajah Afzan Rahimahallah binti Tengku Muhammad** diputerakan pada 4 Disember 1932 di Kuala Terengganu merupakan Tengku Ampuan Pahang dan Raja Permaisuri Agong ke-7. Baginda ialah anakanda keempat kepada Tengku Muda Pahang, Tengku Muhammad ibni al-Marhum Sultan Ahmad al-Mu’azzam Shah dan Tengku Puan Muda Pahang, Tengku Hajah Aishah Mandak binti Tengku Mustafa dan cucunda al-Marhum Sultan Ahmad al-Mu’azzam Shah, Sultan Pahang. 

Baginda menerima pendidikan awal di Sekolah Perempuan Melayu Pekan dan menerima kelas bimbingan khas dalam bahasa Inggeris.

Pada 22 April 1954, ketika berusia 22 tahun, baginda diijabkabulkan dengan Tengku Ahmad Shah ibni Sultan Abu Bakar, Tengku Mahkota Pahang dan bergelar Tengku Puan Pahang.

Baginda dikurniakan tujuh anakanda, dua putera dan lima puteri iaitu YAM Tengku Mariam Tengku Puteri Lela Wangsa, YAM Tengku Muhaini, YAM Tengku Aishah, KDYTM Tengku Abdullah Kini Sultan Pahang dan Yang Di-Pertuan Agong, YAM Tengku Abdul Rahman Tengku Muda Pahang, YAM Tengku Hajah Nong Fatimah dan YAM Tengku Hajah Shahariah.

Pada tahun 1974, apabila Sultan Ahmad Shah naik takhta negeri Pahang sebagai KDYMM Sultan Pahang, baginda telah ditabalkan sebagai KDYMM Tengku Ampuan Pahang. Baginda juga merupakan Seri Paduka Baginda Raja Permaisuri Agong antara tahun 1979 hingga 1984.

Pada 29 Jun 1988, baginda mangkat di Istana Pahang Kuala Lumpur pada hari Rabu pukul 8:42 pagi diusia 55 tahun akibat kanser.

Baginda mangkat seminggu selepas kemangkatan bonda mentua baginda iaitu Almarhumah Tengku Ampuan Besar Raja Fatimah binti Almarhum Sultan Iskandar Shah Kaddasullah dan seminggu selepas itu, bonda kandung baginda pula mangkat Tengku Hajah Aishah Mandak binti Tengku Mustafa.

Jenazah baginda telah dimakamkan di makam diraja Pekan.